[pic] | EUROOPAN YHTEISÖJEN KOMISSIO |

Bryssel 11.6.2009

KOM(2009) 275 lopullinen

2009/078 (ACC)

Ehdotus:

NEUVOSTON ASETUS,

korkealaatuisen naudanlihan autonomisen tuontitariffikiintiön avaamisesta

PERUSTELUT

Paneeli ja valituselin totesivat Maailman kauppajärjestö WTO:n riitojenratkaisuelimen (DSB) 13. helmikuuta 1998 hyväksymissä kertomuksissa Euroopan yhteisöt — Yhteisön toimenpiteet lihan ja lihatuotteiden osalta (hormonit) , että tietyillä kasvun edistämiseen tarkoitetuilla hormoneilla käsitellystä karjasta peräisin olevan lihan ja lihatuotteiden tuontikielto yhteisöön ei vastaa sopimusta terveys- ja kasvinsuojelutoimista. Amerikan yhdysvallat pyysi ja sai DSB:ltä luvan yhteisön myönnytysten keskeyttämiseksi 116,8 miljoonan Yhdysvaltain dollarin edestä.

Koska tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa 29 päivänä huhtikuuta 1996 annettua neuvoston direktiiviä 96/22/EY on muutettu 22 päivänä syyskuuta 2003 annetulla Euroopan parlamentin ja neuvoston direktiivillä 2003/74/EY, yhteisö noudattaa nyt DSB:n ratkaisuja ja suosituksia. Yhdysvallat katsoo kuitenkin, että yhteisö rikkoo yhä WTO-velvoitteitaan, ja Yhdysvallat jatkaa seuraamusten soveltamista.

Yhteisö ja Yhdysvallat ovat etsineet keinoja ratkaisun löytämiseksi tähän transatlanttista kauppaa koskevaan pitkään jatkuneeseen erimielisyyteen riippumatta siitä, katsovatko ne yhteisön toimenpiteiden olevan WTO:n sääntöjen mukaisia.

Näin ollen järjestelyä, jossa yhteisö avaisi suosituimmuuskohteluun perustuvan korkealaatuisen naudanlihan autonomisen lisätariffikiintiön ja Yhdysvallat vähentäisi seuraamusten määrää, pidetään tarkoituksenmukaisena keinona kauppasuhteiden parantamiseksi.

2009/078 (ACC)

Ehdotus:

NEUVOSTON ASETUS,

korkealaatuisen naudanlihan autonomisen tuontitariffikiintiön avaamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 artiklan,

ottaa huomioon komission ehdotuksen[1],

sekä katsoo seuraavaa:

(1) Koska yhteisö haluaa kehittää sopusointuisia kauppasuhteita kolmansien maiden kanssa, olisi säädettävä korkealaatuisen tuoreen, jäähdytetyn tai jäädytetyn naudanlihan 20 000 tonnin suuruisen yhteisön tuontitariffikiintiön avaamisesta autonomisena toimenpiteenä.

(2) Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007[2] 144 artiklassa säädetään, että komissio avaa ja hallinnoi tämän asetuksen soveltamisalaan kuuluvien tuotteiden tariffikiintiöitä asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen annettujen yksityiskohtaisten sääntöjen mukaisesti,

ON ANTANUT TÄMÄN ASETUKSEN:

1 artikla

1. Avataan CN-koodeihin 0201, 0202, 0206 10 95 ja 0206 29 91 kuuluvan korkealaatuisen tuoreen, jäähdytetyn tai jäädytetyn naudanlihan vuotuinen 20 000 tonnin suuruinen tuotepainona ilmaistu yhteisön tuontitariffikiintiö, jonka järjestysnumero on 09.4449.

2. Edellä 1 kohdassa tarkoitettuun kiintiöön sovellettavaksi arvotulliksi vahvistetaan 0 prosenttia.

3. Kiintiövuosi alkaa 1 päivänä heinäkuuta ja päättyy 30 päivänä kesäkuuta.

2 artikla

Komissio hallinnoi 1 artiklassa tarkoitettua tariffikiintiötä asetuksen (EY) N:o 1234/2007 144 artiklan mukaisesti.

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä .

Sitä sovelletaan 1 päivästä elokuuta 2009.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

RAHOITUSSELVITYS | Fichefin/09/114906 (MS/EM/DDG/mlc) 6.143.2009.1 |

PÄIVÄYS: 15.5.2009 |

1. | BUDJETTIKOHTA: 10 luku – Maatalousmaksut | MÄÄRÄRAHAT: Vuoden 2009 talousarvio: 1 403,5 miljoonaa euroa |

2. | OTSIKKO: Ehdotus: neuvoston asetus korkealaatuisen naudanlihan autonomisen tuontitariffikiintiön avaamisesta |

3. | OIKEUSPERUSTA: Perustamissopimuksen 133 artikla. |

4. | TAVOITTEET: Korkealaatuisen tuoreen, jäähdytetyn tai jäädytetyn naudanlihan 20 000 tonnin suuruisen autonomisen tuontitariffikiintiön avaaminen. |

5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITO-VUOSI 2009 (milj. euroa) | SEURAAVAT VARAINHOITO-VUODET 2010 (milj. euroa) |

5.0 | MENOT - EY:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUUT | - | - | - |

5.1 | TULOT - EY:N OMAT VARAT (MAKSUT/TULLIT) | - | - | - |

2011 | 2012 | 2013 | 2014 |

5.0.1 | MENOARVIO | - | - | - | - |

5.1.1 | TULOARVIO | - | - | - | - |

5.2 | LASKUTAPA: |

6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ EI |

6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ EI |

6.2 | LISÄTALOUSARVION TARVE | KYLLÄ EI |

6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ EI |

HUOMAUTUKSIA: Järjestely on Euroopan unionin ja Yhdysvaltojen löytämä ratkaisu. Yhdysvaltojen on määrä vähentää sovellettavien seuraamusten määrää. Toimenpiteen katsotaan olevan tarkoituksenmukainen tapa parantaa kauppasuhteita. Kiintiön tulliksi vahvistetaan nolla. Toimenpiteellä ei arvioida olevan rahoitusvaikutuksia. |

[1] EUVL C, s. .

[2] EUVL L 299, 16.11.2007, s. 1.